CELEX: 32006D0799
Language: mt
Date: 2006-11-03 00:00:00
Title: 2006/799/KE: Deċiżjoni tal-Kummissjoni tat- 3 ta' novembru 2006 li tistabbilixxi l-kriterji ekoloġiċi u r-rekwiżiti tal-istima u l-verifikazzjoni relatati mal-għoti ta’ eko-tikketta tal-Komunità għall-materjali li jtejbu l-ħamrija (notifikata bid-dokument numru C(2006) 5369) Test b’rilevanza għaż-ŻEE.

2.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  291
               
            DEĊIŻJONI TAL-KUMMISSJONI
      tat-3 ta' novembru 2006
      li tistabbilixxi l-kriterji ekoloġiċi u r-rekwiżiti tal-istima u l-verifikazzjoni relatati mal-għoti ta’ eko-tikketta tal-Komunità għall-materjali li jtejbu l-ħamrija
      (notifikata bid-dokument numru C(2006) 5369)
      (Test b’rilevanza ŻEE)
      (2006/799/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta għall-għoti ta’ eko-tikketti tal-Komunità (1), u b’mod partikolari t-tieni subinċiż tal-Artikolu 6(1) tiegħu,
      Wara li kkonsultat mal-Bord tal-Unjoni Ewropea għall-Eko-Tikkettar,
      Billi:
      
                  (1)
               
               
                  Skond ir-Regolament (KE) Nru 1980/2000, saret analiżi f’waqta tal-kriterji ekoloġiċi, kif ukoll tar-rekwiżiti tal-istima u tal-verifikazzjoni relatati, stabbiliti mid-Deċiżjoni tal-Kummissjoni 2001/688/KE (2) għall-għoti ta’ eko-tikketti tal-Komunità għall-materjali li jtejbu l-ħamrija u għall-mezzi għat-tkabbir.
               
            
                  (2)
               
               
                  Fid-dawl ta’ din ir-reviżjoni, huwa xieraq li l-grupp tal-prodotti jinqasam f’żewġ gruppi ta’ prodotti separati.
               
            
                  (3)
               
               
                  Id-Deċiżjoni 2001/688/KE sejra b’hekk tiġi sostitwita minn żewġ Deċiżjonijiet separati, għall-materjali li jtejbu l-ħamrija u għall-mezzi tat-tkabbir, rispettivament.
               
            
                  (4)
               
               
                  Għar-rigward tal-materjali li jtejbu l-ħamrija, huwa xieraq ukoll fid-dawl ta’ din ir-reviżjoni, sabiex tingħata kunsiderazzjoni lill-iżviluppi xjentifiċi u tas-suq, li jiġu riveduti l-kriterji u r-rekwiżiti relatati mal-materjali li jtejbu l-ħamrija, li l-perjodu ta’ validità tagħhom jintemm fit-28 ta’ Awissu 2007.
               
            
                  (5)
               
               
                  Il-kriterji u r-rekwiżiti ekoloġiċi riveduti se jkunu validi għal perjodu ta’ erba’ snin.
               
            
                  (6)
               
               
                  Huwa xieraq li jiġi permess perjodu tranżizzjonali ta’ mhux aktar minn tmintax-il xahar għall-produtturi li l-prodotti tagħhom ingħataw eko-tikketta qabel l-1 ta’ Ottubru 2006 jew li applikaw għat-tali aġġudikazzjoni qabel dik id-data, sabiex ikollhom biżżejjed żmien biex jaddattaw il-prodotti tagħhom ħalli jikkonformaw mal-kriterji u r-rekwiżiti riveduti.
               
            
                  (7)
               
               
                  Il-miżuri stipulati f’din id-Deċiżjoni huma skond l-opinjoni tal-Kumitat stabbilit mill-Artiklu 17 tar-Regolament (KE) Nru 1980/2000,
               
            ADDOTTAT DIN ID-DEĊIŻJONI:
      Artikolu 1
      Il-grupp tal-prodotti “materjali li jtejbu l-ħamrija” se jinkludi materjali li jridu jiżdiedu mal-ħamrija in situ primarjament biex iżommu jew itejbu l-proprjetajiet fiżiċi, u li jistgħu jtejbu l-proprjetajiet jew l-attività kimika u/jew bijoloġika tagħha.
      Artikolu 2
      Sabiex wieħed jingħata l-eko-tikketta tal-Komunità għall-materjali li jtejbu l-ħamrija, taħt ir-Regolament (KE) Nru 1980/2000, il-prodott irid jaqa’ fil-grupp tal-prodotti “materjali li jtejbu l-ħamrija” kif definit fl-Artikolu 1, u jrid jikkonforma mal-kriterji ekoloġiċi stabbiliti fl-Anness għad-Deċiżjoni.
      Artikolu 3
      L-eżekuzzjoni ambjentali tal-grupp tal-prodotti “materjali li jtejbu l-ħamrija” se jiġi stmat b’referenza għall-kriterji ekoloġiċi stabbiliti fl-Anness.
      Artikolu 4
      Għal skopijiet amministrattivi, in-numru tal-kodiċi mogħti lill-grupp tal-prodotti “materjali li jtejbu l-ħamrija” se jkun “003”
      Artikolu 5
      Id-Deċiżjoni 2001/688/KE hija mħassra.
      Artikolu 6
      L-eko-tikketti li ngħataw qabel l-1 ta’ Ottubru għall-prodotti li jaqgħu fil-grupp tal-prodotti “materjali li jtejbu l-ħamrija u medja tat-tkabbir” jistgħu jibqgħu jintużaw sat-30 ta’ April 2008.
      Fejn l-applikazzjonijiet ġew sottomessi qabel l-1 ta’ Ottubru 2006 għall-għoti ta’ eko-tikketta b’rispett ta’ prodotti li jaqgħu taħt il-grupp tal-prodotti “materjali li jtejbu l-ħamrija u medja tat-tkabbir”, dawk il-prodotti jistgħu jingħataw eko-tikketta taħt il-kondizzjonijiet applikabbli sat-28 ta’ Awissu 2007. Fit-tali każijiet, l-eko-tikketta tista’ tintuża sat-30 ta’ April 2008.
      Artikolu 7
      Din id-Deċiżjoni hija indirizzata lill-Istati Membri.
      
         Magħmula fi Brussell, 3 ta' Novembru 2006.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 237, 21.9.2000, p. 1.
      
         (2)  ĠU L 242, 12.9.2001, p. 17. Id-Deċiżjoni kif emendata bid-Deċiżjoni 2005/384/KE (ĠU L 127, 20.5.2005, p. 20).
      
         ANNESS
         STRUTTURA
         It-testjar u t-teħid ta’ kampjuni sejjer fejn applikabbli jsir skond il-metodu tat-testjar żviluppat mill-Kumitat Tekniku CEN 223 “materjali li jtejbu l-ħamrija u mezzi tat-tkabbir” sakemm l-istandards orizzontali rilevanti elaborati taħt il-gwida tas-CEN Task Force 151 “Orizzontali”, isiru disponibbli.
         It-teħid ta’ kampjuni se jsir skond il-metodoloġiji stabbiliti minn CEN/TC 223 (WG 3) kif speċifikati u approvati mis-CEN f'EN 12579 — Materjali li jtejbu l-ħamrija u medja tat-tkabbir — Teħid ta’ kampjuni. Fejn it-testjar jew it-teħid ta’ kampjuni huwa meħtieġ u mhux kopert minn dawn il-metodi u tekniki tat-teħid ta’ kampjuni, il-Korp Kompetenti jew korpi li qed jistimaw l-applikazzjoni (minn hawn ‘il quddiem msejħa “Korp Kompetenti”) se jindika liema metodi ta’ testjar u/jew ta’ teħid ta’ kampjuni jqis aċċettabbli.
         Fejn xieraq, metodi ta’ testjar oħra jistgħu jintużaw jekk l-ekwivalenza tagħhom tiġi aċċettata mill-Korp Kompetenti. Fejn ma jissemma l-ebda test, jew jissemmew għall-użu fil-verifikazzjoni jew il-monitoraġġ, il-korpi kompetenti se jiddependu kif xieraq fuq id-dikjarazzjonijiet u d-dokumentazzjoni provduti mill-applikant u/jew il-verifiki indipendenti.
         Il-korpi kompetenti qed jingħataw il-parir li jikkunsudraw l-implimentazzjoni tal-iskemi tal-ġestjoni ambjentali rikonoxxuti, bħal EMAS jew ISO 14001, meta jistimaw l-applikazzjonijiet u jimmonitoraw il-konformità mal-kriterji f’dan l-Anness. (Nota: mhux meħtieġ li jiġu implimentati t-tali skemi ta’ ġestjoni.)
         L-għan ta’ dawn il-kriterji huwa b’mod partikolari l-promozzjoni ta’:
         
                     —
                  
                  
                     l-użu ta’ materjali rinnovabbli u/jew ir-riċiklaġġ ta’ materjal organiku derivati mill-ġabra u/jew l-ipproċessar ta’ materjal ta’ skart li b’hekk jikkontribwixxi għat-tnaqqis tal-iskart solidu fir-rimi finali (per eżempju fil-miżbla);
                  
               
                     —
                  
                  
                     it-tnaqqis fil-ħsara jew ir-riskji ambjentali mill-metalli tqal jew komposti perikolużi oħra minħabba l-applikazzjoni tal-prodott.
                  
               Il-kriterji huma stabbiliti fuq livelli li jippromwovu t-tikkettar tal-materjali li jtejbu l-ħamrija li għandhom impatt ambjentali aktar baxx matul iċ-ċiklu tal-ħajja kollha tal-prodott.
         KRITERJI EKOLOĠIĊI
         1.   Ingredjenti
         L-ingredjenti li ġejjin huma permessi:
         1.1.   Ingredjenti organiċi
         Prodott se jingħata kunsiderazzjoni għall-għoti ta’ eko-tikketta biss jekk ma fihx pit u jekk il-kontenut ta’ materjal organiku tiegħu huwa derivat mill-ipproċessar u/jew l-użu mill-ġdid tal-iskart (kif definit fid-Direttiva tal-Kunsill 75/442/KEE dwar l-iskart (1) u fl-Anness I għat-tali Direttiva).
         
            L-applikant għandu jipprovdi lill-Korp Kompetenti l-kompożizzjoni dettaljata tal-prodott, u dikjarazzjoni tal-konformità mar-rekwiżit imsemmi hawn fuq.
         
         1.2.   Skart industrijali
         Il-prodotti mhux se jkun fihom skart industrijali tad-dranaġġ. L-iskart industrijali (mhux tad-dranaġġ) huwa permess biss jekk jissodisfa l-kriterji li ġejjin:
         L-iskart industrijali huwa identifikat bħala wieħed mit-tipi ta’ skart li ġejjin skond il-lista Ewropea tal-iskart (kif definita mid-Deċiżjoni tal-Kummissjoni 2001/118/KE emendata mid-Deċiżjoni 2000/532/KE (2)):
         
                     0203 05 
                  
                  
                     skart industrijali mit-trattament ta’ effluwenti fuq il-post fil-preparazzjoni u l-ipproċessar ta’ frott, ħxejjex, ċereali, żjut li jittieklu, kakaw, kafè, tè u tabakk; fil-produzzjoni ta’ marmellati; fil-produzzjoni tal-ħmira u tal-estratti tal-ħmira, fil-preparazzjoni u l-fermentazzjoni tal-għasel iswed
                  
               
                     0204 03 
                  
                  
                     skart industrijali mit-trattament ta’ effluwenti fuq il-post fl-ipproċessar taz-zokkor.
                  
               
                     0205 02 
                  
                  
                     skart industrijali mit-trattament ta’ effluwenti fuq il-post fl-industrija tal-prodotti tal-ħalib.
                  
               
                     0206 03 
                  
                  
                     skart industrijali mit-trattament ta’ effluwenti fuq il-post fl-industrija tal-ħami u tal-ħelu.
                  
               
                     0207 05 
                  
                  
                     skart industrijali mit-trattament ta’ effluwenti fuq il-post fil-produzzjoni tax-xorb alkoħoliku u mhux alkoħoliku (minbarra kafè, tè u kawkaw).
                  
               L-iskart industrijali huwa separat minn sors wieħed, jiġifieri li ma jkunx sar xi taħliet ma’ effluwenti jew skart industrijali ‘l barra mill-proċess ta’ produzzjoni speċifiku.
         Il-konċentrazzjonijiet massimi ta’ metalli tqal fl-iskart qabel it-trattament (mg/kg piż fin-niexef) jissodisfaw ir-rekwiżiti tal-kriterju 2.
         L-iskart industrijali għandu jissodisfa l-kriterji tal-Eko-tikketti l-oħra kollha speċifikati f’dan l-Anness, li fil-każ se jkunu kunsidrati biżżejjed stabbli u sanitizzati.
         
            L-applikant għandu jipprovdi lill-Korp Kompetenti bil-kompożizzjoni dettaljata tal-prodott, u dikjarazzjoni tal-konformità ma kull wieħed mir-rekwiżiti msemmija hawn fuq.
         
         1.3.   Minerali
         M'għandhomx jiġu estratti minerali minn:
         
                     —
                  
                  
                     siti notifikati ta’ importanza għall-Komunità skond id-Direttiva tal-Kunsill 92/43/KEE dwar il-konservazzjoni tal-ħabitats naturali ta’ fawna u flora selvaġġa (3);
                  
               
                     —
                  
                  
                     Żoni tan-netwerk Natura 2000, komposti minn żoni ta’ protezzjoni speċjali skond id-Direttiva tal-Kunsill 79/409/KEE dwar il-konservazzjoni tal-għasafar selvaġġi (4), u dawk iż-żoni taħt id-Direttiva 92/43/KEE flimkien, jew żoni ekwivalenti ‘l barra mill-Komunità Ewropea li jaqgħu taħt id-dispożizzjonijiet korrispondenti tal-Konvenzjoni dwar il-Diversità Bijoloġika tan-Nazzjonijiet Uniti.
                  
               
            L-applikant għandu jipprovdi lill-Korp Kompetenti dikjarazzjoni ta’ konformità mar-rekwiżiti maħruġa mill-awtoritajiet xierqa.
         
         2.   Limitazzjoni tas-sustanzi perikolużi
         Fil-prodott finali, il-kontenut tal-elementi li ġejjin għandu jkun aktar baxx mill-valuri li jidhru hawn taħt, imkejjla skond il-piż fin-niexef:
         
                     Element
                  
                  
                     mg/kg (piż fin-niexef)
                  
               
                     Zn
                  
                  
                     300 
                  
               
                     Cu
                  
                  
                     100 
                  
               
                     Ni
                  
                  
                     50 
                  
               
                     Cd
                  
                  
                     1 
                  
               
                     Pb
                  
                  
                     100 
                  
               
                     Hg
                  
                  
                     1 
                  
               
                     Cr
                  
                  
                     100 
                  
               
                     Mo (*)
                     
                  
                  
                     2 
                  
               
                     Se (*)
                     
                  
                  
                     1,5 
                  
               
                     As (*)
                     
                  
                  
                     10 
                  
               
                     F (*)
                     
                  
                  
                     200 
                  
               Nota: Dawn il-valuri tal-limiti huma validi sakemm il-leġislazzjoni nazzjonali mhijiex aktar severa
         
            L-applikant għandu jipprovdi lill-Korp Kompetenti bir-rapporti tat-testijiet rilevanti, u dikjarazzjoni tal-konformità ma dan ir-rekwiżit.
         
         3.   Kontaminanti fiżiċi
         Il-prodott finali (b’daqs tal-malja ta’ 2 mm), il-kontenut ta’ ħġieġ, metall u plastik irid ikun aktar baxx minn 0,5 % kif imkejjel bħala piż fin-niexef.
         
            L-applikant għandu jipprovdi lill-Korp Kompetenti bir-rapporti tat-testijiet rilevanti, u dikjarazzjoni tal-konformità ma' dan ir-rekwiżit.
         
         4.   Nitroġenu
         Il-konċentrazzjoni ta’ nitroġenu fil-prodott m'għandhiex teċċedi 3 % totali tan-N (bil-piż) u n-N inorganiku m'għandux jeċċedi 20 % mit-total tan-N (jew in-N organiku ≥ 80 %).
         
            L-applikant għandu jipprovdi lill-Korp Kompetenti b’dikjarazzjoni tal-konformità ma dan ir-rekwiżit.
         
         5.   Eżekuzzjoni tal-prodott
         
                     (a)
                  
                  
                     Il-prodotti għandhom jiġu forniti fil-forma solida u jkun fihom anqas minn 25 % ta’ materja niexfa bil-piż u mhux anqas minn 20 % materja organika bil-piż fin-niexef (imkejjla skond it-telf bil-kombustjoni).
                  
               
                     (b)
                  
                  
                     Il-prodotti m'għandhomx jaffettwaw ħażin il-ħruġ jew it-tkabbir sussegwenti tal-pjanta.
                  
               
            L-applikant għandu jipprovdi lill-Korp Kompetenti b’dikjarazzjoni tal-konformità ma’ dawn ir-rekwiżiti, flimkien mar-rapporti tat-testijiet u d-dokumentazzjoni relatati.
         
         6.   Saħħa u sigurtà
         Il-prodotti m'għandux jeċċedu l-livelli massimi tal-patoġeni primarji kif ġej:
         
                     —
                  
                  
                     Salmonella: nieqes f’25 g;
                  
               
                     —
                  
                  
                     Helminth Ova: nieqes f’ 1,5 g (5).
                  
               
                     —
                  
                  
                     E. Coli: <1 000 MPN/g (MPN: numru l-aktar probabbli) (6)
                     
                  
               
            L-applikant għandu jipprovdi lill-Korp Kompetenti bir-rapporti tat-testijiet u d-dokumentazzjoni rilevanti, u dikjarazzjoni tal-konformità ma' dawn ir-rekwiżiti.
         
         7.   Żrieragħ/propaguli vijabbli
         Fil-prodott finali, il-kontenut ta’ żrieragħ ta’ ħaxix ħażin u l-partijiet riproduttivi veġetattivi ta’ ħaxix ħażin aggressiv m'għandhomx jeċċedu żewġ unitajiet kull litru.
         
            L-applikant għandu jipprovdi lill-Korp Kompetenti b’dikjarazzjoni tal-konformità ma’ dawn ir-rekwiżiti, flimkien ma’ kwalunkwe rapport tat-testijiet u/jew dokumentazzjoni relatata.
         
         8.   Informazzjoni provduta mal-prodott
         L-informazzjoni li ġejja għandha tiġi provduta mal-prodotti (jekk il-prodott huwiex ippakkjat jew le), jew bil-miktub fuq il-pakkett jew fl-iskedi deskrittivi li jakkompanjawh:
         Informazzjoni ġenerali
         
                     a)
                  
                  
                     l-isem u l-indirizz tal-korp responsabbli għall-marketing;
                  
               
                     b)
                  
                  
                     deskrizzjoni li tiddentifika l-prodott bit-tip, inkluż l-kliem “MATERJAL GĦAT-TITJIB TAL-ĦAMRIJA”;
                  
               
                     c)
                  
                  
                     kodiċi ta’ identifikazzjoni tal-konsenja;
                  
               
                     d)
                  
                  
                     il-kwantità (skond il-piż jew il-volum);
                  
               
                     e)
                  
                  
                     il-materjali tiegħu prinċipali (dawk li jeċċedu 5 % bil-volum) li minnhom ġie manifattura l-prodott;
                  
               Jekk applikabbli, l-informazzjoni li ġejja dwar l-użu tal-prodott għandha tiġi pprovduta mal-prodott, jew bil-miktub fuq il-pakkett jew fl-iskredi deskrittivi li jakkompanjawh:
         
                     a)
                  
                  
                     il-kondizzjonijiet rakkomandati ta’ ħażna u d-data “uża sa” rakkomandata;
                  
               
                     b)
                  
                  
                     linji gwida dwar it-tqandil u l-użu salv;
                  
               
                     c)
                  
                  
                     deskrizzjoni tal-iskop li għalih huwa maħsub il-prodott u kwalunkwe limitazzjonijiet fuq l-użu;
                  
               
                     d)
                  
                  
                     dikjarazzjoni tal-idoneità tal-prodott għall-grupp ta’ pjanti partikolari (per eżempju pjanti li ma jittollerawx il-ħamrija alkalina jew pjanti li jikbru fil-ħamrija alkalina);
                  
               
                     e)
                  
                  
                     pH u l-indiċi Karbonju-Nitroġenu (C/N);
                  
               
                     f)
                  
                  
                     dikjarazzjoni dwar l-istabbilità tal-materjal organiku (stabbli jew stabbli ħafna) skond l-istandard nazzjonali jew internazzjonali;
                  
               
                     g)
                  
                  
                     dikjarazzjoni dwar il-metodi ta’ użu rakkomandati;
                  
               
                     h)
                  
                  
                     f’applikazzjonijiet tal-passatemp: rata ta’ applikazzjoni rakkomandata espressa f’kilogrammi jew litri tal-prodott għal kull erja tal-wiċċ (m2) kull sena;
                  
               Informazzjoni tista’ tiħalla barra biss jekk tingħata ġustifikazzjoni sodisfaċenti mill-applikant.
         Nota: Din l-informazzjoni għandha tiġi pprovduta sakemm il-leġislazzjoni nazzjonali ma tkunx titlob xort’oħra.
         Informazzjoni dettaljata
         
                     Parametru
                  
                  
                     Metodi tal-ittestjar
                  
               
                     Kwantità
                  
                  
                     EN 12580
                  
               
                     Kontenut ta’ materjal organiku u rmid
                  
                  
                     EN 13039
                  
               
                     N totali
                  
                  
                     prEN 13654/1-2
                  
               
                     Indiċi Karbonju-Nitroġenu (C/N)
                  
                  
                     C/N (**)
                     
                  
               
                     pH
                  
                  
                     EN 13037
                  
               
                     Metalli tqal (Cd, Cr, Cu, Pb, Ni, Zn)
                  
                  
                     EN 13650
                  
               
                     Hg
                  
                  
                     ISO 16772
                  
               
                     Kontenut materjal umdu/niexef
                  
                  
                     EN 13040
                  
               
                     
                        Salmonella
                     
                  
                  
                     ISO 6579
                  
               
                     Helminth ova
                  
                  
                     prXP X 33-017
                  
               
                     
                        E. Coli
                     
                  
                  
                     ISO 11866-3
                  
               
                     Test tal-istabbilità/maturità (it-test li jsir irid jiġi dikjarat mar-riżultati)
                  
                  
                     Mhux applikabbli
                  
               
               9.   Informazzjoni li tidher fuq l-eko-tikketta
         Il-kaxxa 2 tal-eko-tikketta għandha tinkludi t-test li ġej:
         
                     —
                  
                  
                     jikkontribwixxi għat-tnaqqis fit-tniġġiż tal-ħamrija u tal-ilma;
                  
               
                     —
                  
                  
                     jippromwovi r-riċiklaġġ tal-materjali;
                  
               
                     —
                  
                  
                     jikkontribwixxi għat-tisħiħ tal-fertilità tal-ħamrija.
                  
               
            (1)  ĠU L 194, 25.7.1975, p. 47.
         
            (2)  ĠU L 47, 16.2.2001, p. 1.
         
            (3)  ĠU L 206, 22.7.1992, p. 7
         
         
            (4)  ĠU L 59, 25.4.1979, p. 1.
         
            (*)  Id-data relatata mal-preżenza ta’ dawn l-elementi hija meħtieġa biss għall-prodotti li fihom materjal mill-proċessi industrijali
         
            (5)  Għal dawk il-prodotti li l-kontenut organiku tagħhom mhux derivat esklusivament minn skart veġetali, tal-ġnien jew tal-parks
         
            (6)  Għal dawk il-prodotti li l-kontenut organiku tagħhom huwa derivat esklusivamenti mill-iskart veġetali, tal-ġnien jew tal-park
         
            (**)  
         
                     Karbonju
                  
                  
                     =
                  
                  
                     materjal organiku (EN 13039) × 0,58
                  
               
                     mhux applikabbli
                  
                  
                     =
                  
                  
                     il-metodu CEN mhux applikabbli.